
	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)






	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Parlamentului European și a Consiliului de modificare a Directivei 2004/37/CE în ceea ce privește adăugarea de substanțe și stabilirea de valori-limită în anexele I, III și IIIa la aceasta
(COM(2025)0418 – C10‑0180/2025 – 2025/0232(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2025)0418),
–	având în vedere articolul 294 alineatul (2) și articolul 153 alineatele (1) și (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0180/2025),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere articolul 60 din Regulamentul său de procedură,
–	având în vedere raportul Comisiei pentru ocuparea forței de muncă și afaceri sociale (A10‑0000/2025),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de directivă</DocAmend>
<Article>Considerentul 2</Article>
	

	Textul propus de Comisie
	Amendamentul

	(2)	Directiva 2004/37/CE acoperă atât substanțele sau amestecurile care îndeplinesc criteriile de clasificare ca agent cancerigen sau mutagen ori substanță toxică pentru reproducere din categoria 1A sau 1B prevăzute în anexa I la Regulamentul (CE) nr. 1272/2008 al Parlamentului European și al Consiliului6, cât și substanțele, amestecurile sau procedeele menționate în anexa I la directiva respectivă. Trebuie furnizate dovezi științifice solide pentru orice nouă adăugare pe lista substanțelor, amestecurilor și procedeelor menționate în anexa I respectivă pentru a demonstra că aceste substanțe, amestecuri și procedee intră în domeniul de aplicare al Directivei 2004/37/CE, pe baza surselor științifice valabile disponibile, cum ar fi ECHA, Agenția Internațională pentru Cercetare în Domeniul Cancerului (IARC) și organismele naționale, acordând o atenție deosebită literaturii de specialitate publicate și revizuite inter pares privind substanța respectivă.
	(2)	Directiva 2004/37/CE acoperă atât substanțele și amestecurile care îndeplinesc criteriile de clasificare ca agent cancerigen sau mutagen ori substanță toxică pentru reproducere din categoria 1A sau 1B prevăzute în anexa I la Regulamentul (CE) nr. 1272/2008 al Parlamentului European și al Consiliului6, cât și substanțele, amestecurile și procedeele menționate în anexa I la directiva respectivă. Trebuie furnizate dovezi științifice solide pentru orice nouă adăugare pe lista substanțelor, amestecurilor și procedeelor menționate în anexa I respectivă pentru a demonstra că aceste substanțe, amestecuri și procedee intră în domeniul de aplicare al Directivei 2004/37/CE, pe baza surselor științifice valabile disponibile, cum ar fi ECHA, Agenția Internațională pentru Cercetare în Domeniul Cancerului (IARC) și organismele naționale, acordând o atenție deosebită literaturii de specialitate publicate și revizuite inter pares privind substanțele, amestecurile și procedeele respective.

	__________________
	__________________

	6 Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).
	6 Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de directivă</DocAmend>
<Article>Considerentul 3</Article>
	

	Textul propus de Comisie
	Amendamentul

	(3)	IARC a clasificat gazele de sudură drept „cancerigene pentru om” (grupa 1 din clasificarea IARC). Potrivit studiului de definire a domeniului de aplicare al ECHA7, gazele de sudură sunt complexe și pot include agenți cancerigeni sau mutageni ori substanțe toxice pentru reproducere, cum ar fi compușii cromului (VI), compușii nichelului, cadmiul și compușii anorganici ai acestuia. Complexitatea și eterogenitatea gazelor de sudură, împreună cu absența unei clasificări armonizate în Regulamentul (CE) nr. 1272/2008, contribuie la o lipsă de claritate cu privire la posibila lor periculozitate pentru lucrători și, prin urmare, la lipsa unor măsuri adecvate de gestionare a riscurilor la locul de muncă. Abordarea acestei lipse de clasificare a gazelor de sudură la nivelul Uniunii ar asigura o mai mare claritate juridică în ceea ce privește aplicarea Directivei 2004/37EC. Prin urmare, în conformitate cu avizul CCSS8, este oportun să se includă în anexa I la Directiva 2004/37/CE activitățile care implică expunerea la gaze ce provin din procesele de sudură care conțin substanțe care îndeplinesc criteriile de clasificare ca agent cancerigen sau mutagen ori substanță toxică pentru reproducere de categoria 1A sau 1B prevăzute în anexa I la Regulamentul (CE) nr. 1272/2008.
	(3)	IARC a clasificat gazele de sudură drept „cancerigene pentru om” (grupa 1 din clasificarea IARC). Potrivit studiului de definire a domeniului de aplicare al ECHA, gazele ce provin din procedeele de sudură și din procedee care generează gaze în mod similar sunt complexe și pot include agenți cancerigeni sau mutageni ori substanțe toxice pentru reproducere, cum ar fi compușii cromului (VI), compușii nichelului, cadmiul și compușii anorganici ai acestuia. Complexitatea și eterogenitatea gazelor de sudură și a altor gaze, împreună cu absența unei clasificări armonizate în Regulamentul (CE) nr. 1272/2008, contribuie la o lipsă de claritate cu privire la posibila lor periculozitate pentru lucrători și, prin urmare, la lipsa unor măsuri adecvate de gestionare a riscurilor la locul de muncă. Abordarea acestei lipse de clasificare a gazelor de sudură la nivelul Uniunii ar asigura o mai mare claritate juridică în ceea ce privește aplicarea Directivei 2004/37EC. Prin urmare, în conformitate cu avizul CCSS, este oportun să se includă în anexa I la Directiva 2004/37/CE activitățile care implică expunerea la gazele ce provin din procedeele de sudură și din procedee care generează gaze în mod similar, care conțin substanțe sau amestecuri care îndeplinesc criteriile de clasificare ca agent cancerigen sau mutagen ori substanță toxică pentru reproducere de categoria 1A sau 1B prevăzute în anexa I la Regulamentul (CE) nr. 1272/2008. Avizul CCSS8 a identificat și necesitatea unor măsuri suplimentare de reducere a efectelor expunerii la particule provenite din gazele de sudură și din alte surse asupra sănătății, inclusiv stabilirea unei limite generale pentru pulberi în temeiul Directivei 98/24/EC8a a Consiliului. În plus, CCSS a recomandat elaborarea unor orientări privind gazele de sudură. Pe lângă orientările existente, cum ar fi Orientările pentru inspectorii de muncă naționali cu privire la abordarea riscurilor pentru sănătate generate de gazele de sudură, elaborate în 2018 de Comitetul inspectorilor de muncă principali, pot fi esențiale și alte orientări, bazate pe cele mai recente dovezi științifice, pentru a ajuta inspectorii de muncă și întreprinderile, în special microîntreprinderile și IMM-urile, să asigure conformitatea cu rubrica relevantă privind gazele de sudură din anexa I la Directiva 2004/37/CE. Astfel de orientări ar putea servi la promovarea, printre altele, a unui nivel minim comun ridicat de protecție pentru toți lucrătorii expuși la gaze de sudură în toate statele membre. De asemenea, este oportun ca Comisia să acorde prioritate evaluării necesității unor orientări suplimentare pentru a evalua cadrul strategic actual al UE privind securitatea și sănătatea în muncă și a dezvolta eventualul cadru strategic al UE pentru perioada de după 2027.

	__________________
	__________________

	7 ECHA (2022), Scoping Study report for evaluation of limit values for welding fumes and fumes from other processes that generate fume in a similar way at the workplace (Raport privind studiul de definire a domeniului de aplicare pentru evaluarea valorilor-limită pentru gazele de sudură și gazele provenite din alte procese în mod similar la locul de muncă), disponibil la adresa: report_welding_fumes_en.pdf (europa.eu)
	7 ECHA (2022), Scoping Study report for evaluation of limit values for welding fumes and fumes from other processes that generate fume in a similar way at the workplace (Raport privind studiul de definire a domeniului de aplicare pentru evaluarea valorilor-limită pentru gazele de sudură și gazele provenite din alte procese în mod similar la locul de muncă), disponibil la adresa: report_welding_fumes_en.pdf (europa.eu)

	8 CCSS (2023), Opinion on introducing work involving exposure to fumes from welding processes containing substances that meet the criteria for CMR category 1A/1B set out in Annex I to the CLP Regulation (Aviz privind introducerea activității care implică expunerea la gaze provenite din procese de sudură care conțin substanțe care îndeplinesc criteriile pentru categoria CMR 1A/1B stabilite în anexa I la Regulamentul CLP), Doc. 006/23, disponibil la adresa: ACSH Adopted opinion Welding fumes 22.09.23-EN.pdf (europa.eu)
	8 CCSS (2023), Opinion on introducing work involving exposure to fumes from welding processes containing substances that meet the criteria for CMR category 1A/1B set out in Annex I to the CLP Regulation (Aviz privind introducerea activității care implică expunerea la gaze provenite din procese de sudură care conțin substanțe care îndeplinesc criteriile pentru categoria CMR 1A/1B stabilite în anexa I la Regulamentul CLP), Doc. 006/23, disponibil la adresa: ACSH Adopted opinion Welding fumes 22.09.23-EN.pdf (europa.eu)

	
	8a Directiva 98/24/CE a Consiliului din 7 aprilie 1998 privind protecția sănătății și securității lucrătorilor împotriva riscurilor legate de prezența agenților chimici la locul de muncă [a paisprezecea directivă specială în sensul articolului 16 alineatul (1) din Directiva 89/391/CEE] (JO L 131, 5.5.1998, p. 11, ELI: http://data.europa.eu/eli/dir/1998/24/oj).


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de directivă</DocAmend>
<Article>Considerentul 6</Article>
	

	Textul propus de Comisie
	Amendamentul

	(6)	Pentru cobalt și compușii anorganici ai acestuia, se preconizează că va fi dificil să se respecte o valoare-limită de 0,01 mg/m³ pentru fracțiunea inhalabilă și de 0,0025 mg/m³ pentru fracțiunea respirabilă pe termen scurt. Prin urmare, este oportun să se introducă o perioadă de tranziție de șase ani de la intrarea în vigoare a prezentei directive, în cursul căreia ar trebui să se aplice valorile-limită de 0,02 mg/m³ (fracțiune inhalabilă) și de 0,0042 mg/m³ (fracțiune respirabilă).
	(6)	Pentru cobalt și compușii anorganici ai acestuia, ar trebui să se aplice valorile-limită de 0,02 mg/m³ (fracțiune inhalabilă) și de 0,0042 mg/m³ (fracțiune respirabilă).


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de directivă</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	1,4-dioxanul îndeplinește criteriile de clasificare ca agent cancerigen (categoria 1B) în conformitate cu Regulamentul (CE) nr. 1272/2008 și, prin urmare, este un agent cancerigen în sensul Directivei 2004/37/CE. Prin urmare, pe baza informațiilor disponibile, inclusiv a datelor științifice și tehnice, inclusiv a avizelor CER12 și CCSS, este oportun să se stabilească o valoare-limită de expunere profesională pe termen lung și scurt de 7,3 mg/m³ (2 ppm) și, respectiv, de 73 mg/m³ (20 ppm), completată cu o observație referitoare la piele și cu o valoare-limită biologică de 45 mg HEAA în urină/g creatinină, la sfârșitul expunerii sau al schimbului.
	(9)	1,4-dioxanul îndeplinește criteriile de clasificare ca agent cancerigen (categoria 1B) în conformitate cu Regulamentul (CE) nr. 1272/2008 și, prin urmare, este un agent cancerigen în sensul Directivei 2004/37/CE. Prin urmare, pe baza informațiilor disponibile, inclusiv a datelor științifice și tehnice, inclusiv a avizelor CER12 și CCSS, este oportun să se stabilească o valoare-limită de expunere profesională pe termen lung și scurt de 7,3 mg/m³ (2 ppm) și, respectiv, de 73 mg/m³ (20 ppm), completată cu o observație referitoare la piele și cu o valoare-limită biologică de 45 mg HEAA în urină/g creatinină, măsurată la sfârșitul expunerii sau al schimbului.

	__________________
	__________________

	12 https://echa.europa.eu/ro/oels-activity-list/-/substance-rev/61801
	12 https://echa.europa.eu/ro/oels-activity-list/-/substance-rev/61801


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de directivă</DocAmend>
<Article>Considerentul 12 a (nou)</Article>
	

	Textul propus de Comisie
	Amendamentul

	
	(12a)	Obligațiile angajatorilor prevăzute în prezenta directivă ar trebui să țină seama de faptul că microîntreprinderile și IMM-urile, care reprezintă marea majoritate a întreprinderilor din Uniune, au resurse financiare, tehnice și umane limitate. Pentru a asigura cea mai înaltă protecție posibilă a lucrătorilor din toate întreprinderile, statele membre ar trebui să evalueze impactul punerii în aplicare a prezentei directive și sarcina administrativă aferentă asupra acestor întreprinderi, pentru a se asigura că acestea nu sunt afectate în mod disproporționat, acordând o atenție specifică microîntreprinderilor, și să publice rezultatele acestor evaluări. În acest sens, statele membre ar trebui să mențină o protecție egală pentru toți lucrătorii și să faciliteze respectarea normelor de către microîntreprinderi și IMM-uri. În acest context, măsuri specifice, cum ar fi sprijinul financiar și administrativ, ar putea ajuta microîntreprinderile și IMM-urile să respecte în continuare obligațiile prevăzute în Directiva 2004/37/CE și să facă progrese pentru eliminarea riscurilor legate de expunerea la substanțe cancerigene, mutagene și toxice pentru reproducere la locul de muncă, aducând astfel beneficii tuturor lucrătorilor.


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de directivă</DocAmend>
<Article>Considerentul 12 b (nou)</Article>
	

	Textul propus de Comisie
	Amendamentul

	
	(12b)	Cobaltul este utilizat în mai multe sectoare de importanță strategică pentru atingerea obiectivelor stabilite în Pactul verde european și în Legea europeană a climei, cum ar fi sectorul bateriilor. Promovarea tranziției industriale, stimularea economiei circulare și menținerea și consolidarea autonomiei strategice internaționale în ceea ce privește materiile prime sunt priorități ale Uniunii.


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de directivă</DocAmend>
<Article>Considerentul 12 c (nou)</Article>
	

	Textul propus de Comisie
	Amendamentul

	
	(12c)	Din cauza proprietăților nocive ale cobaltului și ale compușilor săi anorganici, relocarea întreprinderilor de prelucrare a cobaltului în țări terțe cu reglementări mai puțin stricte în materie de securitate și sănătate la locul de muncă trebuie evitată în orice moment.


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de directivă</DocAmend>
<Article>Considerentul 12 d (nou)</Article>
	

	Textul propus de Comisie
	Amendamentul

	
	(12d)	Unele dintre substanțele care intră sub incidența prezentei directive, cum ar fi cobaltul, sunt considerate esențiale pentru protejarea autonomiei strategice a Uniunii și pentru asigurarea rezilienței lanțurilor valorice industriale esențiale. Dacă nu există alternative adecvate pentru aceste substanțe, Comisia ar trebui să evalueze beneficiile socioeconomice care decurg din utilizarea lor în continuare în raport cu riscurile la care sunt expuși lucrătorii din sectoarele relevante. Având în vedere realitățile geopolitice în continuă evoluție și impactul lor potențial asupra lanțurilor de aprovizionare și asupra dependențelor strategice, astfel de evaluări ar trebui revizuite la intervale regulate. Pe baza acestor evaluări și în consultare cu partenerii sociali, Comisia ar trebui să ia în considerare derogări specifice și limitate de la valorile-limită existente sau noi, limitate strict la activitățile în care astfel de utilizări rămân indispensabile pentru interesele strategice ale Uniunii.


Or. <Original>{EN}en</Original>
</Amend>
<Amend>Amendamentul		<NumAm>9</NumAm>
<DocAmend>Propunere de directivă</DocAmend>
<Article>Considerentul 12 e (nou)</Article>
	

	Textul propus de Comisie
	Amendamentul

	
	(12e)	Adesea nu există, nu sunt sigure sau nu sunt suficiente datele la nivelul Uniunii despre problemele de sănătate în muncă cauzate de expunerea la cobalt și la compușii săi anorganici, la hidrocarburile aromatice policiclice, la izopren și la 1,4-dioxan. Comisia ar trebui să elaboreze orientări și recomandări pentru colectarea de date de către statele membre în vederea îmbunătățirii rapoartelor și a registrelor privind expunerile.


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de directivă</DocAmend>
<Article>Considerentul 12 f (nou)</Article>
	

	Textul propus de Comisie
	Amendamentul

	
	(12f)	Valorile-limită stabilite în prezenta directivă ar trebui să facă obiectul unui control periodic și al unei revizuiri stricte cel puțin o dată la cinci ani, pe baza progreselor înregistrate în materie de cunoștințe și tehnologii, pentru a se asigura coerența continuă cu Regulamentul (CE) nr. 1907/2006 și cu progresele sociale, economice și tehnologice.


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de directivă</DocAmend>
<Article>Considerentul 12 g (nou)</Article>
	

	Textul propus de Comisie
	Amendamentul

	
	(12g)	Lucrătorii sunt adesea expuși la un amestec de substanțe periculoase, care pot crește riscurile și pot provoca efecte negative asupra sănătății. În cazul expunerii la o combinație de substanțe care au același mod de acțiune sau acționează la nivelul aceleiași celule-țintă ori al aceluiași țesut-țintă, este necesar să se adapteze punerea în aplicare a valorilor-limită posibile ale acestora pentru a ține seama de efectele combinate.


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de directivă</DocAmend>
<Article>Considerentul 12 h (nou)</Article>
	

	Textul propus de Comisie
	Amendamentul

	
	(12h)	Directiva (UE) 2022/431 a Parlamentului European și a Consiliului1a a extins domeniul de aplicare al Directivei 2004/37/CE pentru a include substanțele toxice pentru reproducere, inclusiv mercurul și compușii anorganici bivalenți ai mercurului, care au fost adăugați în anexa III la Directiva 2004/37/CE. Întrucât nu toți compușii anorganici bivalenți ai mercurului pot fi clasificați ca substanțe toxice pentru reproducere, este necesar să se clarifice faptul că valoarea-limită se aplică numai mercurului și compușilor anorganici bivalenți ai mercurului care intră în domeniul de aplicare al Directivei 2004/37/CE. Prin urmare, sintagma „mercur și compuși anorganici bivalenți ai mercurului, inclusiv oxidul de mercur și clorura mercurică (măsurați ca mercur)” ar trebui înlocuită cu sintagma „mercur și compuși anorganici bivalenți ai mercurului care intră în domeniul de aplicare al Directivei 2004/37/CE (măsurați ca mercur)”.

	
	_____________________

	
	1a. Directiva (UE) 2022/431 a Parlamentului European și a Consiliului din 9 martie 2022 de modificare a Directivei 2004/37/CE privind protecția lucrătorilor împotriva riscurilor legate de expunerea la agenți cancerigeni sau mutageni la locul de muncă (JO L 88, 16.3.2022, p. 1).


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de directivă</DocAmend>
<Article>Considerentul 12 i (nou)</Article>
	

	Textul propus de Comisie
	Amendamentul

	
	(12i)	Izoprenul îndeplinește criteriile de clasificare ca agent cancerigen (categoria 1B) în conformitate cu Regulamentul (CE) nr. 1272/2008 și, prin urmare, este un agent cancerigen în sensul Directivei 2004/37/CE. Prin urmare, pe baza informațiilor disponibile, inclusiv a datelor științifice și tehnice, inclusiv a avizelor CER12 și CCSS, este oportun să se stabilească o valoare-limită de expunere profesională pe termen lung de 8,5 mg/m³ (3 ppm).


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de directivă</DocAmend>
<Article>Considerentul 12 j (nou)</Article>
	

	Textul propus de Comisie
	Amendamentul

	
	(12j)	Pompierii și personalul serviciilor de urgență riscă expunerea la substanțe cancerigene, mutagene și toxice pentru reproducere în cursul activității lor. Organizația Mondială a Sănătății a clasificat expunerea profesională a pompierilor ca fiind cancerigenă. Expunerea profesională a pompierilor include o varietate de pericole generate de incendii și de evenimente care nu implică incendii. Prin urmare, este important ca angajatorii pompierilor, inclusiv pompierii voluntari, și ai personalului serviciilor de urgență să evalueze, în conformitate cu Directiva 2004/37/CE, riscul expunerii la substanțe cancerigene, mutagene și toxice pentru reproducere și să ia măsurile necesare pentru a proteja sănătatea și securitatea lucrătorilor respectivi.


Or. <Original>{EN}en</Original>
</Amend>
<Amend>Amendamentul		<NumAm>15</NumAm>
<DocAmend>Propunere de directivă</DocAmend>
<Article>Considerentul 12 k (nou)</Article>
	

	Textul propus de Comisie
	Amendamentul

	
	(12k)	Este necesar ca lucrătorii să beneficieze de o formare profesională suficientă și adecvată atunci când sunt expuși sau pot să fie expuși la agenți cancerigeni sau mutageni ori la substanțe toxice pentru reproducere, inclusiv la cele conținute în anumite medicamente care conțin substanțe chimice periculoase. Formarea pe care angajatorul este obligat să o asigure în temeiul articolului 11 din Directiva 2004/37/CE ar trebui adaptată pentru a ține seama de un risc nou sau modificat, în special atunci când lucrătorii sunt expuși la noi agenți cancerigeni sau mutageni ori la noi substanțe toxice pentru reproducere sau la mai mulți agenți cancerigeni sau mutageni ori la mai multe substanțe toxice pentru reproducere diferite, inclusiv la cele prezente în medicamente care conțin substanțe chimice periculoase, sau atunci când se modifică împrejurările legate de activitatea profesională a lucrătorilor.


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de directivă</DocAmend>
<Article>Considerentul 12 l (nou)</Article>
	

	Textul propus de Comisie
	Amendamentul

	
	(12l)	Diferențele specifice de gen în ceea ce privește modelele de expunere, sensibilitatea fiziologică și rezultatele în materie de sănătate rămân insuficient reflectate în cercetarea în domeniul securității și sănătății în muncă, în special pentru riscurile chimice. Prin urmare, Comisia ar trebui să includă o integrare sistematică a dimensiunii de gen în evaluările viitoarelor revizuiri ale prezentei directive.


Or. <Original>{EN}en</Original>
</Amend>
<Amend>Amendamentul		<NumAm>17</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul -1 (nou)</Article>
<DocAmend2>Directiva 2004/37/CE</DocAmend2>
<Article2>Articolul 2 – paragraful 1 – litera a – punctul ii</Article2>
	

	Textul în vigoare
	Amendamentul

	
	(-1)	La articolul 2, litera (a) punctul (ii) se înlocuiește cu următorul text:

	 (ii) o substanță, un amestec sau un procedeu menționat în anexa I la prezenta directivă, precum și o substanță sau un amestec care este degajat printr-un procedeu menționat în anexa respectivă;”.
	„(ii) o substanță, un amestec sau un procedeu menționat în anexa I la prezenta directivă, precum și o substanță sau un amestec degajat printr-un procedeu menționat în anexa respectivă, incluse în lista prevăzută în anexa respectivă din cauza efectelor lor cancerigene;”


Or. <Original>{EN}en</Original>
</Amend>
<Amend>Amendamentul		<NumAm>18</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul -1 a (nou)</Article>
<DocAmend2>Directiva 2004/37/CE</DocAmend2>
<Article2>Articolul 2 – paragraful 1 – litera b – punctul ii</Article2>
	

	Textul în vigoare
	Amendamentul

	
	(-1a)	La articolul 2, litera (b) punctul (ii) se înlocuiește cu următorul text:

	(ii) o substanță, un amestec sau un procedeu menționat în anexa I la prezenta directivă, precum și o substanță sau un amestec care este degajat printr-un procedeu menționat în anexa respectivă;”.
	„(ii) o substanță, un amestec sau un procedeu menționat în anexa I la prezenta directivă, precum și o substanță sau un amestec degajat printr-un procedeu menționat în anexa respectivă, incluse în lista prevăzută în anexa respectivă din cauza efectelor lor cancerigene;”


Or. <Original>{EN}en</Original>
</Amend>
<Amend>Amendamentul		<NumAm>19</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul -1 b (nou)</Article>
<DocAmend2>Directiva 2004/37/CE</DocAmend2>
<Article2>Articolul 2 – paragraful 1 – litera ba</Article2>
	

	Textul în vigoare
	Amendamentul

	
	(-1b)	La articolul 2, litera (ba) se înlocuiește cu următorul text:

	(ba)	prin „substanță toxică pentru reproducere” se înțelege o substanță sau un amestec care îndeplinește criteriile de clasificare ca agent toxic pentru reproducere de categoria 1A sau 1B prevăzute în anexa I la Regulamentul (CE) nr. 1272/2008;

	„(ba)	prin „substanță toxică pentru reproducere” se înțelege:

	
	(i)	o substanță sau un amestec care îndeplinește criteriile de clasificare ca substanță toxică pentru reproducere din categoria 1A sau 1B prevăzute în anexa I la Regulamentul (CE) nr. 1272/2008;

	
	(ii)	o substanță, un amestec sau un procedeu menționat în anexa I la prezenta directivă, precum și o substanță sau un amestec degajat printr-un procedeu menționat în anexa respectivă, incluse în lista prevăzută în anexa respectivă din cauza efectelor lor toxice pentru reproducere;”


Or. <Original>{EN}en</Original>
</Amend>
<Amend>Amendamentul		<NumAm>20</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul -1 c (nou)</Article>
<DocAmend2>Directiva 2004/37/CE</DocAmend2>
<Article2>Articolul 10 – alineatul 2 a (nou)</Article2>
	

	Textul propus de Comisie
	Amendamentul

	
	(-1c)	La articolul 10 se adaugă următorul alineat:

	
	„2a.	Lucrătorii au dreptul la pauze proporționale și regulate atunci când poartă echipamente de protecție.”


Or. <Original>{EN}en</Original>
</Amend>
<Amend>Amendamentul		<NumAm>21</NumAm>
<DocAmend>Propunere de directivă</DocAmend>
<Article>Articolul 1 – paragraful 1 – punctul -1 d (nou)</Article>
<DocAmend2>Directiva 2004/37/CE</DocAmend2>
<Article2>Articolul 18a – punctul 7</Article2>
	

	Textul în vigoare
	Amendamentul

	
	(-1d)	La articolul 18a, punctul 7 se înlocuiește cu următorul text:

	7.	Până la 31 decembrie 2024, dacă este cazul și ținând seama de cele mai recente evoluții ale cunoștințelor științifice, după consultarea corespunzătoare a părților interesate vizate, Comisia propune o valoare-limită pentru cobalt și pentru compușii anorganici ai cobaltului.
	„7.	Până la ... [patru ani de la data intrării în vigoare a prezentei directive de modificare], Comisia, ținând seama de cele mai recente evoluții ale cunoștințelor științifice, evaluează valoarea-limită pentru cobalt și compușii anorganici ai cobaltului prin efectuarea unei noi evaluări a impactului, ținând seama de realitățile geopolitice în evoluție și de independența strategică a Uniunii, menținând în același timp cel mai înalt nivel posibil de protecție pentru lucrătorii expuși. După caz, Comisia, în consultare cu părțile interesate relevante, inclusiv cu partenerii sociali, prezintă o propunere legislativă de reducere a acestei valori-limită.”


Or. <Original>{EN}en</Original>
(https://eur-lex.europa.eu/legal-content/RO/TXT/?uri=CELEX%3A02004L0037-20240408)
</Amend>
<Amend>Amendamentul		<NumAm>22</NumAm>
<DocAmend>Propunere de directivă</DocAmend>
<Article>Anexa – paragraful 1 – punctul -1 (nou)</Article>
<DocAmend2>Directiva 2004/37/CE</DocAmend2>
<Article2>Anexa I – titlu</Article2>
	

	Textul în vigoare
	Amendamentul

	
	(-1)	În anexa I, titlul se înlocuiește cu următorul text:

	Lista substanțelor, amestecurilor și procedeelor [articolul 2 litera (a) punctul (ii) și litera (b) punctul (ii)]
	„Lista substanțelor, a amestecurilor și a procedeelor [articolul 2 litera (a) punctul (ii), litera (b) punctul (ii) și litera (ba) punctul (ii)]”


Or. <Original>{EN}en</Original>
</Amend>
<Amend>Amendamentul		<NumAm>23</NumAm>
<DocAmend>Propunere de directivă</DocAmend>
<Article>Anexa – paragraful 1 – punctul 1</Article>
<DocAmend2>Directiva 2004/37/CE</DocAmend2>
<Article2>Anexa I – punctul 9</Article2>
	

	Textul propus de Comisie
	Amendamentul

	9.	Activități care implică expunerea la gaze provenite din procesele de sudură care conțin substanțe care întrunesc condițiile pentru a fi clasificate drept substanță sau amestec care îndeplinește criteriile de clasificare ca agent cancerigen sau mutagen ori substanță toxică pentru reproducere din categoria 1A sau 1B prevăzute în anexa I la Regulamentul (CE) nr. 1272/20081;
	9.	Activități care implică expunerea la gaze de sudură și la gaze provenite din procedee care generează gaze în mod similar și conțin substanțe care întrunesc condițiile pentru a fi clasificate ca agent cancerigen sau mutagen ori substanță toxică pentru reproducere din categoria 1A sau 1B prevăzute în anexa I la Regulamentul (CE) nr. 1272/20081;

	__________________
	__________________

	1 Expunerea nu trebuie să depășească valoarea-limită a unui agent cancerigen sau mutagen ori a unei substanțe toxice pentru reproducere indicată în anexa III atunci când substanțele respective sunt eliberate în timpul procesului de sudură.”
	1 Expunerea nu trebuie să depășească valoarea-limită a unui agent cancerigen sau mutagen ori a unei substanțe toxice pentru reproducere indicată în anexa III atunci când substanțele respective sunt eliberate în timpul procesului de sudură.”


Or. <Original>{EN}en</Original>
</Amend>
<Amend>Amendamentul		<NumAm>24</NumAm>
<DocAmend>Propunere de directivă</DocAmend>
<Article>Anexa – paragraful 1 – punctul 2 – litera c</Article>
<DocAmend2>Directiva 2004/37/CE</DocAmend2>
<Article2>Anexa III – punctul A – tabel – rândul 42</Article2>
	

	Textul propus de Comisie

	
	
	
	Valori-limită
	
	

	
	
	
	8 ore (3)
	Termen scurt (4)
	
	

	Denumirea agentului
	Nr. CE (1)
	Nr. CAS (2)
	mg/m3 (5)
	ppm (6)
	f/ml (7)
	mg/m3
	ppm
	f/ml
	Observație
	Măsuri tranzitorii

	Cobalt și compușii anorganici ai cobaltului
	
	
	0,01(11)
0,0025(9)
	
	-
	-
	-
	-
	sensibilizare cutanată și respiratorie (13)
	Valoare-limită de 0,02(11) și 0,0042(9) până la ... [JO: șase ani de la data intrării în vigoare a directivei de modificare]

	(9)	Fracțiune respirabilă.

	(11)	Fracțiune inhalabilă.

	

	Amendamentul

	Denumirea agentului
	Nr. CE (1)
	Nr. CAS (2)
	mg/m3 (5)
	ppm (6)
	f/ml (7)
	mg/m3
	ppm
	f/ml
	Observație
	Măsuri tranzitorii

	Cobalt și compușii anorganici ai cobaltului
	
	
	0,02(16b)
0,0042(16a)
	
	-
	-
	-
	-
	sensibilizare cutanată și respiratorie (13)
	eliminat

	(16a)	Fracțiune respirabilă, măsurată drept conținut de cobalt.

	(16b)	Fracțiune inhalabilă, măsurată drept conținut de cobalt.


Or. <Original>{EN}en</Original>
</Amend>
<Amend>Amendamentul		<NumAm>25</NumAm>
<DocAmend>Propunere de directivă</DocAmend>
<Article>Anexa – paragraful 1 – punctul 2 – litera c</Article>
<DocAmend2>Directiva 2004/37/CE</DocAmend2>
<Article2>Anexa III – punctul A – tabel – rândul 42 a (nou)</Article2>
	

	Textul propus de Comisie

	

	

	Amendamentul

	Denumirea agentului
	Nr. CE (1)
	Nr. CAS (2)
	mg/m3 (5)
	ppm (6)
	f/ml (7)
	mg/m3
	ppm
	f/ml
	Observație
	Măsuri tranzitorii

	Izopren
	201-143-3
	78-79-5
	8,5
	3
	-
	-
	-
	-
	
	


Or. <Original>{EN}en</Original>
</Amend>
<Amend>Amendamentul		<NumAm>26</NumAm>
<DocAmend>Propunere de directivă</DocAmend>
<Article>Anexa – paragraful 1 – punctul 3</Article>
<DocAmend2>Directiva 2004/37/CE</DocAmend2>
<Article2>Anexa IIIa</Article2>
	

	Textul propus de Comisie
	Amendamentul

	2.	Valoarea-limită biologică obligatorie este de 45 mg HEAA* în urină/g creatinină.”
	Valoarea-limită biologică obligatorie este de 45 mg HEAA* în urină/g creatinină, măsurată la sfârșitul expunerii sau al schimbului.”


Or. <Original>{EN}en</Original>
</Amend></RepeatBlock-Amend>

[bookmark: _Toc218677881]EXPUNERE DE MOTIVE
Expunerea profesională la substanțe periculoase rămâne unul dintre cele mai grave riscuri pentru sănătatea lucrătorilor din Uniunea Europeană. În fiecare an se înregistrează aproximativ 120 000 de cazuri de cancer asociat activității profesionale ca urmare a expunerii la agenți cancerigeni la locul de muncă în UE, ducând la aproximativ 80 000 de decese anual. De la adoptarea sa pentru prima dată în 2004, Directiva privind agenții cancerigeni și mutageni a fost revizuită de cinci ori, iar acum abordează 28 de substanțe cancerigene. Această revizuire sprijină Planul european de combatere a cancerului și Cadrul strategic al UE privind securitatea și sănătatea în muncă 2021-2027, care promovează o abordare de tip „viziune zero” în ceea ce privește decesele din cauze profesionale.

Cea de-a șasea revizuire a Directivei 2004/37/CE extinde protecția pentru milioane de lucrători în sectoare precum industria prelucrătoare, construcțiile, sănătatea, serviciile de urgență, gestionarea deșeurilor și economia circulară. 

Directiva 2004/37/CE are o tradiție puternică de procedură legislativă în mai multe etape, bazată pe dovezi și consultativă. Este foarte important ca valorile-limită revizuite să se bazeze pe o evaluare științifică și pe avizul Comitetului consultativ pentru securitate și sănătate la locul de muncă (CCSS). CCSS este alcătuit din reprezentanți ai statelor membre și ai partenerilor sociali. CCSS analizează dovezile științifice și socioeconomice.

Poziția noastră se bazează pe avizul CCSS. Aceasta include introducerea unor valori-limită obligatorii de expunere profesională (LEP) la cobalt și compușii săi anorganici, hidrocarburile aromatice policiclice (HAP), izopren și 1,4-dioxan, pentru care valorile-limită naționale anterioare variau foarte mult sau nu existau. În plus, ar trebui să includem gazele de sudură, atunci când conțin substanțe cancerigene, mutagene sau toxice pentru reproducere (CMR), cum ar fi cromul sau nichelul, printre procedeele reglementate de directivă. Acest lucru ar însemna că angajatorii trebuie să aplice măsuri de protecție atunci pentru procedeele de sudură.

Substanțe precum cobaltul sunt utilizate în mai multe sectoare de importanță strategică pentru a atinge obiectivele stabilite în Pactul verde european și în Legea europeană a climei. Acestea sunt esențiale în sectoarele principale ale tranziției industriale, cum ar fi bateriile și tehnologia avansată. Consolidarea autonomiei strategice internaționale în domeniul materiilor prime este una dintre prioritățile Uniunii Europene. În plus, este în mod clar necesar să se evite relocarea activităților de prelucrare a cobaltului în țări din afara UE cu standarde mai scăzute de securitate la locul de muncă.

Având în vedere evoluția rapidă a situației geopolitice și efectele sale potențiale asupra lanțurilor de aprovizionare și a dependențelor strategice, Comisia ar trebui să reevalueze periodic substanțe precum cobaltul. Pe baza acestor evaluări și în consultare cu partenerii sociali și cu statele membre, Comisia ar trebui să ia în considerare derogări specifice și limitate de la valorile-limită obligatorii de expunere profesională existente sau noi. Astfel de derogări trebuie să se limiteze strict la activitățile în care aceste substanțe rămân esențiale pentru interesele strategice ale Uniunii, iar protecția lucrătorilor trebuie să rămână întotdeauna prioritatea absolută.

Pompierii și alți membri ai personalului de urgență sunt deosebit de expuși la amestecuri complexe de substanțe cancerigene, mutagene și toxice pentru reproducere. OMS clasifică în prezent expunerea profesională a pompierilor drept cancerigenă. Prin urmare, avem nevoie de evaluări specifice ale riscurilor, de măsuri de protecție adecvate și de supraveghere medicală specifică pentru acești lucrători cu risc ridicat de expunere.
Rămân limitate datele sigure la nivelul UE privind expunerile la substanțe precum cobaltul, hidrocarburile aromatice policiclice, izoprenul și 1,4-dioxan. Comisia ar trebui să elaboreze orientări și recomandări pentru a îmbunătăți colectarea datelor și registrele privind expunerile la nivel național. Orientările consolidate ale UE ar trebui, de asemenea, să sprijine inspectorii de muncă și întreprinderile, în special IMM-urile și microîntreprinderile, în aplicarea eficace a directivei. Aceasta include orientări privind gazele de sudură și procedeele similare prin care are loc expunerea, pe baza instrumentelor existente, cum ar fi orientările Comitetului inspectorilor de muncă principali (SLIC) din 2018, asigurându-se că monitorizarea se bazează pe dovezi și că punerea în aplicare este consecventă.

Un dialog social puternic este esențial pentru o punere în aplicare eficace. Partenerii sociali sunt indispensabili în identificarea riscurilor, conceperea măsurilor practice de prevenire și asigurarea unei aplicări realiste în toate sectoarele. Obligațiile trebuie să rămână realizabile pentru IMM-uri și microîntreprinderi, care își desfășoară adesea activitatea cu o capacitate financiară și tehnică limitată. Statele membre ar trebui să evalueze impactul administrativ și să ofere sprijin țintit, fără a compromite protecția egală pentru toți lucrătorii. Am introdus un drept clar al lucrătorilor de a lua pauze proporționale și regulate atunci când utilizează echipamente de protecție, reflectând considerente de siguranță și de stare de bine. 

Diferențele de gen în modelele de expunere, reacțiile fiziologice și rezultatele privind starea de sănătate rămân insuficient integrate în cercetarea în domeniul securității în muncă. Prin urmare, trebuie să includem în mod sistematic o perspectivă de gen în evaluările viitoare.

Cerințele de formare sunt esențiale pentru a se asigura că lucrătorii primesc informații clare și actualizate ori de câte ori apar noi riscuri, inclusiv manipularea mai multor substanțe periculoase sau medicamente periculoase. Această abordare garantează că formarea este direct relevantă pentru sarcinile îndeplinite și pentru riscurile întâmpinate.

Această revizuire reprezintă un pas decisiv în prevenirea cancerului din cauze profesionale și a altor efecte pe termen lung asupra sănătății în întreaga Uniune Europeană. Ea consolidează integritatea științifică, securitatea juridică și protecția lucrătorilor din sectoarele cu risc ridicat, sprijinind în același timp reziliența industrială și autonomia strategică a Europei. Aceasta garantează că IMM-urile sunt sprijinite ca să aplice normele, menținând totodată standarde de protecție egale pentru toți lucrătorii. Mai presus de toate, această revizuire reafirmă principiul fundamental conform căruia fiecare lucrător din Uniunea Europeană are dreptul la un mediu de lucru sigur, sănătos și sustenabil.


[bookmark: FootprintPageRR][bookmark: _Toc218677882]ANEXĂ: DECLARAȚIE PRIVIND CONTRIBUȚIILE
<FootprintIntro>În conformitate cu articolul 8 din anexa I la Regulamentul de procedură, raportoarea declară că a inclus în raportul său contribuții privind aspecte care țin de subiectul dosarului, pe care le-a primit pentru elaborarea proiectului de raport de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:1] sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora:</FootprintIntro> [1:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

	1. Reprezentanți de interese care intră sub incidența Acordului interinstituțional privind un registru de transparență obligatoriu

	European Trade Union Confederation (ETUC)

	Algemeen Christelijk Vakverbond (ACV)

	BusinessEurope

	Council of European Employers of the Metal, Engineering and Technology-based Industries (CEEMET)

	Agoria

	Cobalt Institute

	Duracell

	European Commission - DG Employment

	Permanent Representation of Cyprus to the EU

	Permanent Representation of Denmark to the EU

	Permanent Representation of Belgium to the EU

	2. Reprezentanți ai autorităților publice din țările terțe, inclusiv misiuni diplomatice și ambasade ale acestora


Lista de mai sus este elaborată sub responsabilitatea exclusivă a raportoarei.
Dacă în listă sunt identificate persoane fizice prin numele sau funcția lor ori prin ambele elemente, raportoarea declară că a transmis persoanelor fizice în cauză Avizul nr. 484 al Parlamentului European privind protecția datelor (https://www.europarl.europa.eu/data-protect/index.do), în care sunt stabilite condițiile în care sunt prelucrate datele lor cu caracter personal, precum și drepturile legate de prelucrarea respectivă.

